09/12/2022 | Administración LocalMunicipal
Laxe
Delegación de funcións da Alcaldía no 1º tenente de acalde

O alcalde deste concello de Laxe, Jose Luis Juan Bakraoui Ghanam, prevé ausentarse do seu posto, do 2 ao 11 de decembro (ámbolos dous inclusive), polo que non poderá atender e desempeñar as funcións propias do seu cargo durante o mencionado período. A lexislación máis destacada do asunto é a seguinte: - A Lei 7/1985, do 2 de abril, Reguladora das Bases de Réxime Local. - Lei 39/2015, de 1 de outubro, do Procedemento Administrativo Común das Administracións Públicas. - Lei 40/2015, de 1 de outubro, de Réxime Xurídico do Sector Público. - Lei 5/1997, de 22 de xullo, de Administración Local de Galicia. - Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do alcalde non poderán ser asumidas polo 1º tenente de alcalde, sen expresa delegación. A delegación debe conter os seguintes requisitos: As delegacións serán realizadas mediante decreto/resolución que conterá o ámbito dos asuntos a que se refire a delegación, as facultades que se deleguen, así como as condicións específicas do exercicio destas. A delegación de atribucións terá efecto dende o día seguinte ao da data do decreto/resolución, salvo que nela se dispoña outra cousa, sen prexuízo da súa perceptiva publicación no Boletín Oficial da Provincia. Xa que logo, o funcionamento dos servizos municipais deben seguir desenvolvéndose con normalidade e faise precisa a substitución da alcaldía-presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar a totalidade das competencias da Alcaldía no concelleiro e primeiro tenente de alcalde, Francisco Charlín Oróns, polo período que vai dende o 2 ao 11 de decembro de 2022 (ámbolos dous inclusive) A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Segundo.- O órgano delegado ha de informar a esta Alcaldía, a posteriori e, en todo caso, cando se lle requira, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prové no artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Terceiro.- Comunicar esta resolución ao 1º tenente de alcalde, Francisco Charlín Oróns. Cuarto.- Publicar esta delegación no Boletín Oficial da Provincia tal e como dispón o artigo 44.2 do ROF. Quinto.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento co disposto no art.42 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Mándao e asínao, en Laxe, a 1 de decembro de 2022, o alcalde, José Luis Pérez Añón, do que eu como secretaria-interventora accidental dou fe. O alcalde A secretaria-interventora accidental, Asdo.- José Luís Pérez Añón Asdo.- Emilia Alborés Lema